Kimi Antonelli

Andrea Kimi Antonelli (gebore 25 Augustus 2006) is 'n Italiaanse renjaer wat sedert 2025 vir die Mercedes AMG Petronas F1-span aan Formule Eenrenne deelneem. Hy het tot einde-2024 vir Prema aan die FIA Formule 2-kampioenskap deelgeneem.

Antonelli is gebore en getoë in Bologna, as die seun van die renjaer Marco Antonelli. Na 'n suksesvolle kartingloopbaan, met opeenvolgende oorwinnings by die direk-aangedrewe Karting Europese Kampioenskap in 2020 en 2021 opgelewer het, het Antonelli dadelik na die junior formules gevorder. 

Hy het sy eerste titel by die 2022 Italiaanse F4-kampioenskap met Prema gewen, en het daarna die ADAC F4-kampioenskap in 2022 en die Formule Streeks-Europese Kampioenskap in 2023 met Prema gewen, sowel as die Formule Streeks Midde-Ooste-kampioenskap in 2023 met Mumbai Falcons. Hy het ook 'n goue medalje by die 2022 FIA Motorsportspele gewen, waar hy Italië verteenwoordig het. Antonelli het in 2024 tot Formule 2 gevorder en twee wedrenne in sy nuwelingseisoen gewen.

Antonelli het as 'n lid van die Mercedes Junior-span sedert 2018, sy vrye oefenbuiging in Formule Een by die 2024 Italiaanse Grand Prix gemaak. Hy jaag in 2025 vir Mercedes-AMG op 'n eenjaarkontrak, en vervang Lewis Hamilton as spanlid van George Russell.

 Vroeë lewe 
Andrea Kimi Antonelli is op 25 Augustus 2006 in Bologna, Emilia-Romagna, Italië gebore. Sy vader Marco is 'n voormalige renjaer, en ook die eienaar van die AKM Motorsportspan wat in die Italiaanse F4-kampioenskap meeding. Antonelli kry sy middelnaam van Kimi Räikkönen, die 2007 Formule Een Wêreldkampioen, wat deur 'n familievriend aan sy pa gegee is, wat wou hê dat sy seun 'n vreemde naam na 'Andrea' moes hê. Op 'n jong ouderdom het Antonelli ITCS Gaetano Salvemini in Casalecchio di Reno bygewoon en geleer om vlot Engels te praat tydens sy reise na wedrenne.

 Formule 1-loopbaan 
In April 2019 het Mercedes aangekondig dat Antonelli by hul Juniorspan aangesluit het. Op 17–18 April 2024 het Antonelli sy eerste tweedaagse toets met die span afgelê, waar hy die W12 by die Red Bull Ring bestuur het; hy het verdere privaattoetse in die W13 by Imola, Silverstone, Barcelona-Catalunya en Spa-Francorchamps voltooi. Na aanleiding van 'n nuwe reël wat bestuurders weer toegelaat het om 'n FIA Superlisensie op die jong ouderdom van 17 te bekom, was daar gerugte dat Antonelli Logan Sargeant by Williams halfpad deur die 2024 seisoen sou vervang; Mercedes het egter die skuif ontken en eerder Mick Schumacher vir die posisie aanbeveel.

Antonelli het sy vrye-oefendebuut by die 2024 Italiaanse Grand Prix gemaak, waar hy aan die eerste sessie in George Russell se W15 deelgeneem het. Hy het die vinnigste rondtetyd opgestel voordat hy 10 minute in die sessie by die Curva Alboreto-draai getol het, en teen die bandversperring gebots het teen 52 g krag. Toto Wolff het Antonelli se aksies na die ongeluk verdedig, terwyl Mark Hughes van Motor Sport sy vrye oefendebuut met die van Tazio Nuvolari vergelyk het, waar hy twaalfde geëindig het nadat sy sessie weer voortydig beëindig is—deurdat hy vloerskade opgedoen het terwyl hy oor 'n stuk puin gery het. Hy het langs Russell in die na-seisoen-toets by Yas Marina deelgeneem, 62 rondtes voltooi en die vyfde vinnigste tyd opgestel. Hy het hierna 'n tweedaagse toets in die Mercedes W11 by Jerez voltooi.

 Mercedes (2025–hede) 

 2025: Nuwelingseisoen 
alt=Antonelli driving the Mercedes W16 at the 2025 Japanese Grand Prix|regs|duimnael|Antonelli (hier afgebeeld by die Japannese Grand Prix) het in 2025 op 18-jarige ouderdom in Formule Een met Mercedes gedebuteer.
Antonelli het in 2025 by Mercedes geteken en Lewis Hamilton vervang om George Russell op 'n eenjaarkontrak te ondersteun. Met sy debuut by die Australiese Grand Prix het hy die eerste Italiaanse jaer geword wat in Formule Een deelgeneem het sedert Antonio Giovinazzi in 2021 en die eerste Mercedes-groentjie sedert 1954, sowel as die derde jongste jaer in Formule Een-geskiedenis op 18 jaar en 203 dae oud;  hy het sestiende gekwalifiseer met vloerskade voordat hy na vierde geklim het in die reën-geteisterde Grand Prix, deur verskeie verbysteke op die baan te maak en 'n gepaste kuipestop vir intermediêre bande te maak om die tweede jongste puntemaker in Formule Een-geskiedenis en die hoogsgeplaasde debutant sedert 2014 te word. Nadat hy sewende geëindig het tydens sy naelrendebuut in China, het hy sesde in die hoofwedren geëindig ná diskwalifikasie van beide Ferraribestuurders, nadat hy weer vloerskade opgedoen het as gevolg van puin. Hy het sesde in Japan geëindig, waar hy beide die jongste renjaer geword het om 'n wedren te lei en 'n vinnigste rondte in Formule Een-geskiedenis opgestel het. Hy het ook die derde bestuurder geword om drie agtereenvolgende topses-resultate van sy debuut af te behaal, na Jackie Stewart (1965) en Lewis Hamilton (2007). Antonelli het vierde gekwalifiseer vir die Bahreinse Grand Prix – afgeskuif na vyfde met 'n roosterstraf weens 'n spanfout – voordat hy buite die punte geval het op 'n drie-stop-strategie en elfde geëindig het. Hy het sesde in Saoedi-Arabië geëindig te midde van erge bandslytasie aan die W16.
links|duimnael|Antonelli (hier afgebeeld by die Oostenrykse Grand Prix) het sy eerste podiumplek by die Kanadese Grand Prix behaal.

 Formule 1-uitslae 

JaarInskrywerOnderstelEnjin123456789101112131415161718192021222324PlekPunte 2024 Mercedes Mercedes AMG F1 W15 MercedesF1 M15 E Performance 1.6 V6 t                ITA    MXS   –– 2025 Mercedes Mercedes-AMG F1 W16 MercedesF1 M16 E Performance 1.6 V6 t AUS4 CHN76 JPN6 BHR11 SAU6 MIA76 EMIDNF MON18 SPADNF KAN3 OOSDNF GBRDNF BEL16 HON10 NED16 ITA9 AZE4 SIN5 VSA813 MXS6 SAP22 LSV3 KAT65 ABU157de1502026* Mercedes Mercedes-AMGF1 W17 MercedesF1 M17 E Performance 1.6 V6 t AUS CHN JPN BHR SAU MIA KAN MON BKT OOS GBR BEL HON NED ITA  SPA AZE SIN VSA MXS SAP LSV KAT ABU * *

* Seisoen het nog nie begin nie

 Verwysings 

Kategorie:Geboortes in 2006
Kategorie:Lewende mense
Kategorie:Formule Een-renjaers
Kategorie:Italiaanse renjaers